אדולף אולמן

אדולף אולמן, הברון ברניווארי (בהונגרית: Ullmann Adolf; פשט, 19 ביוני 1857 – בודפשט, 5 בפברואר 1925) היה כלכלן יהודי-הונגרי, חבר הבית העליון של בית הנבחרים ההונגרי, אחת מעשרים ושמונה משפחות הברונים היהודים-הונגרים.

ביוגרפיה 

אביו של אדולף אולמן, מוריץ ג'רג' אולמן היה סיטונאי וסגן נשיא בורסת הסחורות וניירות הערך של בודפשט, אמו הייתה יוליה ליאון. אדולף סיים את לימודיו באקדמיה למסחר בבודפשט ובשנת 1874 הצטרף ל"בנק האשראי הכללי ההונגרי", שם התמנה למנהל סניף בשנת 1881 למנהל העסקים בשנת 1885 ולנשיא הבנק ב- 1895. בשנת 1909 ירש את כיסאו של ז'יגמונד קורנפלד בלשכת המנכ"ל, ובשנת 1910 התמנה כחבר בבית העליון בפרלמנט ההונגרי. הבית העליון של הפרלמנט מנה אז כ-360 חברים ומושבים קבועים נקבעו הן לראשי הכנסיות השונות (לרבות היהודים) והן לאצולה הגבוהה (נסיכים רוזנים) ולחלק מן האצולה הנמוכה לאנשי עסקים חשובים ולנציגי הלאומים השונים בהונגריה. הבית העליון פעל במתכונת זו משנת 1867 עד 1918 ולאחר מכן משנת 1927 עד 1945. אולמן מילא תפקיד מוביל בהנהגת פעולות רבות בתחום המימון הציבורי ובהקמת חברות תעשיות. הוא היה סגן נשיא האיגוד הלאומי של התעשיינים ונשיא מחלקת התעשייה. בשנת 1916 קיבל את הצלב הגדול של מסדר פרנץ יוזף, בין יתר אותות ההוקרה, ומה 13 באפריל 1818 הוענק לו גם התואר "ברון".

רבים מכתביו בנושא פיננסי ובנושאי מדיניות המסחר הלאומית התפרסמו בעיקר בעיתון בשפה הגרמנית שהוםיע בבודפשט הפסטר לויד. בשנת 1905 כתב ספר על מחקריו בנושא פיננסים ואשראי בעקבות סיור מקיף שערך בארצות הברית.

משפחתו 
הוא נשא לאישה את אלה ליכטנברג בשנת 1890 ונולדו הם שלושה ילדים:

 ג'רג' (1961-1891), לימים גם הוא היה מנכ"ל בנק האשראי הכללי ההונגרי, אספן אמנות ידוע; אשתו הייתה ארז'בט אוטְל-פּאלפי(1902–?) )
 פרנץ (1914-1894) מת מוות הרואי במלחמת העולם הראשונה
 מריה (1899-?); בעלה יוז'ף פאקשי (1893-?)

לקריאה נוספת 
לקסיקון יהודי הונגרי, אדולף אולמן
 הלקסיקון הגדול של רוואי (כרך 18, טירת טארגן)
 בלה קמפלן: משפחות אצילות הונגריות (כרך א')

קישורים חיצוניים

הערות שוליים 

פוליטיקאים יהודים הונגרים
בנקאים יהודים הונגרים
תעשיינים יהודים
ברונים יהודים-הונגרים
מנכ"לים יהודים
אנשי עסקים יהודים הונגרים
חברי הבית העליון ההונגרי
בודפשט: אישים
יהדות בודפשט
יהודים חברי הפרלמנט ההונגרי
אישים הקבורים בבית הקברות היהודי ברחוב שלגוטאריאני
הונגרים שנולדו ב-1857
הונגרים שנפטרו ב-1925
משפחת אולמן